காற்று மூலம் வெளியேற்றப்படும் மின்சாரமானது கடந்த இரண்டு ஆண்டுகளைவிட இந்த ஆண்டு குறைவானதாகவே இருந்தது. ஏப்ரல் 1-ம் தேதி முதல் ஆகஸ்ட் 22-ம் தேதி வரை காற்றின் மூலம் 5,790 மில்லியன் யூனிட்கள் மின்சாரம் உற்பத்தியானது. இதே காலகட்டத்தில் 2017-ம் ஆண்டு 9,133 மில்லியன் யூனிட்களும் 2016-ம் ஆண்டு 8440 மில்லியன் யூனிட்களும் மின்சாரம் உற்பத்தி செய்யப்பட்டது என்கிறது தமிழ்நாடு மின் உற்பத்தி மற்றும் மின் பகிர்மான கழகம். காற்று மூலம் மின் உற்பத்தி செய்யும் இடங்களில், அதிக அளவிலான மழை பெய்ததே இதற்குக் காரணம். அதேநேரத்தில், அதிக மழையின் காரணமான தண்ணீர் மூலம் எடுக்கப்படும் மின்சாரத்தின் அளவு பல மடங்கு உயர்ந்துள்ளது.